7. 5. 85 De Europæiske Fællesskabers Tidende Nr. L 122/19 KOMMISSIONENS FORORDNING (EØF) Nr. 1178/85 af 6. maj 1985 om genindførelse af opkrævning af told for kunstige blomster, blade og frugter samt dele deraf henhørende under pos. 67.02 og med oprindelse i Hongkong, som præferenceberettiget i henhold til Rådets forordning (EØF) nr. 3562/84 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 3562/84 af 18. december 1984 om anvendelse af gene- relle toldpræferencer i 1985 for visse industrivarer med oprindelse i udviklingslande ()), særlig artikel 13, og ud fra følgende betragtninger : I henhold til artikel 1 i den nævnte forordning suspenderes toldsatserne fuldstændigt for varer i bilag II med oprindelse i hvert af de lande og territorier, der er anført i bilag III og disse varer underkastes generelt en kvartalsvis statistisk kontrol på grundlag af den i artikel 12 omhandlede referencebasis ; i henhold til bestemmelserne i artikel 12 kan opkræv- ningen af told genindføres, såfremt stigningen i indførslen under præferenceordningen for de i bilag II nævnte varer med oprindelse i et eller flere præferen- ceberettigede lande skaber økonomiske vanskeligheder i Fællesskabet eller i et område i Fællesskabet eller medfører fare herfor, når Kommissionen har udvekslet oplysninger herom med medlemsstaterne ; den refe- rencemængde, der lægges til grund for undersøgelsen, svarer som hovedregel til 165 % af den maksimale størstemængde, der er fastlagt for 1980; for kunstige blomster, blade og frugter samt dele deraf, henhørende under pos. 67.02 udgør reference- mængden 3878 900 ECU; den 2. maj 1985 nåede indførslerne i Fællesskabet af de nævnte varer med oprindelse i Hongkong ved afskrivning den pågæl- dende referencemængde ; den udveksling af oplysnin- ger, som Kommissionen har foretaget, har vist at opretholdelsen af præferenceordningen medfører fare for økonomiske vanskeligheder i et område i Fælles- skabet ; derfor skal opkrævningen af told for de pågæl- dende varer genindføres over for Hongkong — UDSTEDT FØLGENDE FORORDNING : Artikel 1 Fra den 10. maj 1985 genindføres opkrævning af told, som har været suspenderet ifølge Rådets forordning (EØF) nr. 3562/84, ved indførsel i Fællesskabet af følgende varer med oprindelse i Hongkong : Position i den fælles Varebeskrivelse toldtarif 67.02 Kunstige blomster, blade og frugter samt dele deraf; varer af kunstige blomster, blade og frugter (NIMEXE-nummer 67.02-alle pos.) Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende.  Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 6. maj 1985. (!) EFT nr. L 338 af 27. 12. 1984, s. 1. På Kommissionens vegne COCKFIELD Næstformand